Σχέδιο ΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟΧ για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών - Σχέδιο της Κοινής Θέσης της Κοινότητας

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Το πρωτόκολλο 31 της συμφωνίας για τον ΕΟΧ περιλαμβάνει ειδικές διατάξεις για τη συνεργασία μεταξύ της Κοινότητας και των κρατών ΕΟΧ ΕΖΕΣ εκτός του πλαισίου των τεσσάρων ελευθεριών.

2. Το επισυναπτόμενο σχέδιο απόφασης της Μικτής Επιτροπής του ΕΟΧ αποβλέπει στην τροποποίηση του πρωτοκόλλου 31 ώστε να επεκταθεί η συνεργασία στον τομέα της εκπαίδευσης, της κατάρτισης και της νεολαίας. Προβλέπει ένα πλαίσιο συνεργασίας και καθορίζει τις λεπτομέρειες για την πλήρη συμμετοχή των κρατών ΕΟΧ ΕΖΕΣ στο κοινοτικό πρόγραμμα και στις δράσεις της Κοινότητας σ'αυτόν τον τομέα:

- B3-1 0 0 0A: "Προπαρασκευαστικές δράσεις συνεργασίας στους τομείς της εκπαίδευσης και της πολιτικής για τη νεολαία - δαπάνες για διοικητική διαχείριση".

- B3-1 0 0 0: "Προπαρασκευαστικές δράσεις συνεργασίας στους τομείς της εκπαίδευσης και της πολιτικής για τη νεολαία".

3. Το άρθρο 1 παράγραφος 3 στοιχείο β) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο προβλέπει ότι το Συμβούλιο καθορίζει τη θέση της Κοινότητας γι'αυτές τις αποφάσεις ύστερα από πρόταση της Επιτροπής.

4. Το σχέδιο απόφασης της Μικτής Επιτροπής του ΕΟΧ υποβάλλεται για έγκριση στο Συμβούλιο. Η Επιτροπή ελπίζει ότι θα μπορέσει να προτείνει τη θέση της Κοινότητας στην Μικτή Επιτροπή του ΕΟΧ τον Μάρτιο του 2002.

Πρόταση ΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟΧ για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Η ΜΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως, τα άρθρα 86 και 98,

Εκτιμώντας τα εξής:

(1) Το πρωτόκολλο 31 της συμφωνίας τροποποιήθηκε με την απόφαση αριθ. .../... της ... [1] της Μικτής Επιτροπής του ΕΟΧ.

[1] ΕΕ L ...

(2) Είναι σκόπιμο να συνεχιστεί η συνεργασία των συμβαλλομένων μερών της συμφωνίας σχετικά με προπαρασκευαστικές δράσεις συνεργασίας στους τομείς της εκπαίδευσης και της πολιτικής για τη νεολαία - δαπάνες για διοικητική διαχείριση.

(3) Είναι σκόπιμο να συνεχιστεί η συνεργασία των συμβαλλομένων μερών της συμφωνίας σχετικά με προπαρασκευαστικές δράσεις συνεργασίας στους τομείς της εκπαίδευσης και τη πολιτικής για τη νεολαία.

(4) Το πρωτόκολλο 31 της συμφωνίας πρέπει ως εκ τούτου να τροποποιηθεί ώστε να επιτρέψει τη συνέχιση αυτής της συνεργασίας πέραν της 31ης Δεκεμβρίου του 2001,

ΑΠΟΦΑΣΙΖΕΙ:

Άρθρο 1

Το κείμενο του σημείου 2στ (Προπαρασκευαστικές δράσεις συνεργασίας στους τομείς της εκπαίδευσης και της πολιτικής για τη νεολαία) του άρθρου 4 του πρωτοκόλλου 31 της συμφωνίας αντικαθίσταται από τα ακόλουθα :

"2στ. Τα κράτη ΕΖΕΣ συμμετέχουν, με ισχύ από 1ης Ιανουαρίου 2001, στις κοινοτικές δράσεις που σχετίζονται με τις ακόλουθες γραμμές του προϋπολογισμού, οι οποίες εισήχθηκαν στο γενικό προϋπολογισμό της Ευρωπαϊκής Ένωσης για τα οικονομικά έτη 2001 και 2002.

- B3-1 0 0 0A: "Προπαρασκευαστικές δράσεις συνεργασίας στους τομείς της εκπαίδευσης και της πολιτικής για τη νεολαία - δαπάνες για διοικητική διαχείριση".

- B3-1 0 0 0: "Προπαρασκευαστικές δράσεις συνεργασίας στους τομείς της εκπαίδευσης και της πολιτικής για τη νεολαία".'

Άρθρο 2

Η παρούσα απόφαση τίθεται σε ισχύ την , υπό την προϋπόθεση ότι έχουν πραγματοποιηθεί προς την Μικτή Επιτροπή του ΕΟΧ [2] όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας.

[2] [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]

Άρθρο 3

Η παρούσα απόφαση δημοσιεύεται στο τμήμα για τον ΕΟΧ, και στο συμπλήρωμα για τον ΕΟΧ, της Επίσημης Εφημερίδας των Ευρωπαϊκών Κοινοτήτων.

Βρυξέλλες, .

Για τη Μικτή Επιτροπή του ΕΟΧ

Ο Πρόεδρος

Οι Γραμματείς της Μικτής Επιτροπής του ΕΟΧ